Diari Oficial de la Generalitat Valenciana


Sumari del DOGV 4398, del 13-12-2002 (2002/13970)

RESOLUCIÓ de 18 de novembre de 2002, del conseller de Justícia i Administracions Públiques, per la qual es rehabilita la bandera de l'Ajuntament de Sueca (València).
---------------------------------------------------------------------------------------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13520


Data del document
:   18-11-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Sueca
    * bandera
    * administració local
    * municipi

RESOLUCIÓ de 18 de novembre de 2002, del conseller de Justícia i Administracions Públiques, per la qual es rehabilita la bandera de l'Ajuntament de Sueca (València). [2002/F13511]
  
L'Ajuntament de Sueca ha estimat convenient rehabilitar la seua bandera històrica d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana. Amb les particularitats del Decret 157/2000, de 17 d'octubre, del Govern Valencià, pel que es regula la rehabilitació d'escuts i banderes municipals històrics d'ús immemorial.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la bandera històrica d'ús immemorial de l'Ajuntament de Sueca que quedarà organitzada de la següent manera:
  
«Bandera de proporcions 2:3. De ras, vermell o roig, amb una creu llatina blanca. Sobre els quatre angles de la creu, també de blanc, la inscripció: SV- HE- C- A».
  
Contra esta resolució, que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des del sendemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 18 de novembre de 2002.- El conseller de Justícia i Administracions Públiques: Carlos González Cepeda.